**OBVESTILO O IZREDNIH RAZMERAH**

Spoštovani starši,

obveščamo vas, da bo **od ponedeljka, 16.03.2020 dalje Osnovna šola Korena in Vrtec Korena ZAPRT, iz razloga zajezitve širitve koronavirusa**.

**Od ponedeljka, 16.03.2020** dalje bo **SAMO za NUJNE PRIMERE** odprtih nekaj oddelkov **v šoli** za otroke **od 1. do 5. razreda ter vrtec.**

Sprejemali bomo **le zdrave otroke** **staršev**, ki so dolžni opravljati delo pri delodajalcu in to izkažejo s pisnim potrdilom/izjavo delodajalca. Nujne primere poklicev smo določili na podlagi okrožnice MIZŠ, civilne zaščite in kriznega štaba naše občine:

* zaposlenih v zdravstvu,
* policiji,
* vojski,
* zaporih,
* komunalnih službah,
* živilskih trgovinah,
* lekarnah,
* domovih za ostarele,
* dežurne v šolah in vrtcih,
* redarstvih in
* službah civilne zaščite.

V primeru, da je eden od staršev doma (porodniška, bolniška, dopust, brezposeln, možnost varstva zaradi ne - nujnih del,…), drugi pa v navedenih poklicih, **MORA biti OTROK DOMA.**

Da bomo IZREDNO DEŽURSTVO pod POSEBNIMI POGOJI lažje organizirali vas prosimo, da nas obvestite o morebitni PRISOTNOSTI vašega otroka na e - naslov [peter.lesnik@guest.arnes.si](mailto:peter.lesnik@guest.arnes.si) do **nedelje, 15.03.2020 do 10.00**.

Brez potrdila/izjave delodajalca otroka v vrtec **NE bomo** sprejeli.

Prosimo vas, da z VSO SKRBNOSTJO presodite ali vrtec zares potrebujete ali lahko otroka kljub vsemu zaupate v drugo varstvo.

V vrtcu bomo uvedli poostreno higieno ter poseben protokol prihoda in odhoda otrok ter odraslih. Prosimo, da upoštevate naša navodila in pravila, v okviru katerih bomo delovali v kriznih razmerah.

O vseh nadaljnjih informacijah in ukrepih vas bomo obveščali preko spletnih strani šol ter občine duplek: <http://oskorena.si>, <http://vrtec-korena.si/>, <https://www.duplek.si/>  
<http://os-duplek.splet.arnes.si/>; [http://vrtec-duplek.splet.arnes.si](http://vrtec-duplek.splet.arnes.si/),

HVALA ZA RAZUMEVANJE, SREČNO IN ZDRAVO!

Peter Lešnik  
Ravnatelj